gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3702, del 06-03-2000 (2000/1360)

Informació pública de l'alternativa tècnica del programa de la unitat d'execució del sector Manzanas, 11, 17 i 24 del sòl urbà àrea població.
---------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1360


Organisme emissor
:   Ajuntament de Gandia

Tipus de document
:   Anunci

Informació pública de l'alternativa tècnica del programa de la unitat d'execució del sector Manzanas, 11, 17 i 24 del sòl urbà àrea població. [2000/S1360]
  
D'acord amb el que disposen els articles 46, 52, 53 i concordants de la Llei 6/1994, 15 de novembre, de la Generalitat Valenciana (LRAU), es fa públic que, per Decret de l'Alcaldia de 7 de juny de 1999, s'ha resolt sotmetre a informació pública per termini de 20 dies l'alternativa tècnica del programa de la unitat d'execució del sector Manzanas 11, 17 i 24 del sòl urbà àrea població, presentat per la mercantil Valle del Ebro Gestión i Promoción Inmobiliaria, SA. Durant el període d'informació pública regirà el que es disposa en els citats preceptes i, per tant, podran formular-se al·legacions sobre l'alternativa tècnica del programa, que podrà ser objecte de pública consulta en l'Ajuntament, podran presentar-se altres alternatives tècniques, amb la possibilitat d'una pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques se celebrarà en la Secretaria General de l'ajuntament a les 12.00 hores del dia hàbil següent de la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions.
Diari Oficial de la Generalitat Valenciana


Sumari del DOGV 3877, del 14-11-2000 (2000/8988)

Informació pública de la proposició tècnica del programa d'actuació integrada, projecte d'urbanització i reparcel·lació per a l'execució i desenvolupament de la unitat d'execució N-4 del sòl urbà de Massamagrell, delimitada en el propi PGOU.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3877

Data del DOGV
:   14-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8988


Organisme emissor
:   Ajuntament de Massamagrell

Tipus de document
:   Anunci

Informació pública de la proposició tècnica del programa d'actuació integrada, projecte d'urbanització i reparcel·lació per a l'execució i desenvolupament de la unitat d'execució N-4 del sòl urbà de Massamagrell, delimitada en el propi PGOU. [2000/A8988]
  
L'Ajuntament de Massamagrell exposa al públic la proposició tècnica de programa d'actuació integrada, projecte d'urbanització i reparcel·lació per a l'execució i desenvolupament de la unitat d'execució N-4 del sòl urbà de Massamagrell, delimitada en el propi Pla General d'Ordenació Urbana, per tal d'aplicar l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, durant el termini de 20 dies hàbils, comptadors a partir de l'endemà de la publicació d'aquest anunci.
  
L'àmbit de la unitat d'execució programada té una superfície de 2.060 metres quadrats, amb els límits següents:
  
- Nord: carrer de Cervantes, que té com a línia de façana el límit nord de la unitat d'execució.
  
- Sud: amb el carrer del Pintor Sorolla, que té com a eix el límit sud.
  
- Est: amb les mitgeres de les edificacions que hi afronten, recaients als carrers de Cervantes i de Pintor Sorolla.
  
- Oest: amb el carrer de Figueres, que té com a eix la via del tren, línia Rafelbunyol-València, i la línia límit en aquest sentit se situa a 6 metres de l'eix d'aquesta via.
  
Es fa constar que, durant el termini de 20 dies següents a l'anunci de la informació pública en el Diari Oficial de la Generalitat Valenciana, podran ser objecte de consulta pública l'esmentat programa i projectes, així com el seu expedient, i podran presentar-se les alternatives tècniques al programa o les al·legacions que es consideren convenients. Durant els cinc dies següents al venciment del termini anterior es podran formular, així mateix, proposicions juridicoeconòmiques que pertoquen. Tot això sense perjudici del que disposa l'article 46.4 de la Llei 67/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3746, del 10-05-2000 (2000/3190)

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a la sentència ferma número 634 de 8 de juliol de 1999 del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3746

Data del DOGV
:   10-05-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/3190


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'1 de març de 2000, del conseller d'Obres Públiques, Urbanisme i Transports, relativa a la sentència ferma número 634 de 8 de juliol de 1999 del Tribunal Superior de Justícia de la Comunitat Valenciana. [2000/M3190]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, el recurs número 809, 814 i 905/1995-c, promogut per Juan Antonio Lledó Grau i set més i María Dacal Vidal; Francisca Rocamora Ripoll i Alfonso i Vicente Rocamora Pérez, contra la Resolució de la Conselleria d'Obres Públiques, Urbanisme i Transports de 13 de desembre de 1994, que desestima els recursos formulats contra l'Acord de 25 de febrer de 1994, sobre l'aprovació del pla parcial, sector 6 del sòl urbanitzable programat del Pla General d'Ordenació Urbana de Sant Joan d'Alacant, s'ha dictat la sentència número 634 de 8 de juliol de 1999, la part dispositiva de la qual diu així:
  
«Decidim:
  
Que hem d'estimar i estimem els recursos contenciosos administratius números 809, 814 i 905, interposats pel procurador senyor Jorge Castelló Navarro, en nom i representació del demandant senyor Juan Antonio Lledó Grau i set més i de la senyora María Dacal Vidal respectivament, i pel procurador senyor Alberto Ventura Torres en nom i representació de la senyora Francisca Rocamora Ripoll i els senyors Alfonso i Vicente Rocamora Pérez, contra la Resolució de la Conselleria d'Obres Públiques, Urbanisme i Transports de data 13 de desembre de 1994, expedient RO-55/94, SM/dv que desestima els recursos formulats contra l'Acord de 25 de febrer de 1994 sobre l'aprovació del pla parcial, sector 6 del sòl urbanitzable programat del PGOU de Sant Joan d'Alacant (Alacant), l'hem de declarar contrari a dret i l'anul·lem en els termes dels anteriors fonaments jurídics i el deixem sense efecte, sense expressa condemna en les costes processals.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 634 de 8 de juliol de 1999 del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3661, del 07-01-2000 (1999/11071)

Informació pública del projecte de reparcel·lació del sector NPI 3 bypass en el P.I. L'Oliverar.
------------------------------------------------------------------------------------------------

### Dades del document

Número de DOGV
:   3661

Data del DOGV
:   07-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/11315


Organisme emissor
:   Ajuntament de Riba-roja de Túria

Tipus de document
:   Anunci

Informació pública del projecte de reparcel·lació del sector NPI 3 bypass en el P.I. L'Oliverar. [1999/A11010]
  
Per Resolució de l'Alcaldia número 1.448/1999, de 21 de desembre, s'ha acordat iniciar la tramitació per a l'aprovació del projecte de reparcel·lació corresponent al sector NPI 3 bypass, redactat pel senyor Emilio Farinós Mossi, i actuant com a promotor Promociones Industriales Mafort, SL, a l'empara del que disposa l'article 69, en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Es sotmet el dit projecte a informació pública per termini de 20 dies hàbils, a comptar des de l'endemà del dia de la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que al seu dret convinguen.
Diari Oficial de la Generalitat Valenciana


Sumari del DOGV 3724, del 05-04-2000 (2000/2489)

Expedient número 27/2000. Adjudicació del subministrament de fulles d'un sòl ús per a segelladores del Centre de Transfusió de la Comunitat Valenciana.
-------------------------------------------------------------------------------------------------------------------------------------------------------

### Dades del document

Número de DOGV
:   3724

Data del DOGV
:   05-04-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/2489


Organisme emissor
:   Conselleria de Sanitat

Tipus de document
:   Anunci

Expedient número 27/2000. Adjudicació del subministrament de fulles d'un sòl ús per a segelladores del Centre de Transfusió de la Comunitat Valenciana. [2000/X2489]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Centre de Transfusió de la Comunitat Valenciana. avinguda de Cid, 65-accc. 46668 València. Telèfon 21 141 65 64, fax 96 386 81 09.
  
c) Número d'expedient: 27/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de fulles d'un sol ús per a segelladores del Centre de Transfusió de la Comunitat Valenciana.
  
c) Lots: 3
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.643, de 13 de desembre de 1999.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-sis milions quatre-centes trenta-tres mil cent vint pessetes (29.832.873 pessetes / 158.866,25 euros).
  
5. Adjudicació
  
a) Data: 25 de gener de 2000.
  
b) Contractistes: pessetes/euros
  
Analizer, SA: 07.355.781/95.796,16
  
Comercial Lambda, SA: 60.669.845/63.070,09
  
c) Nacionalitat: espanyola.
  
d) Import d'adjudicació: vint-i-sis milions quatre-centes trenta-tres mil cent vint pessetes (23.437.496 pessetes / 158.866,25 euros).
Diari Oficial de la Generalitat Valenciana


Sumari del DOGV 3859, del 18-10-2000 (2000/8052)

Informació pública del nomenament de María José Gil Muñoz com a funcionària de carrera.
---------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8052


Organisme emissor
:   Ajuntament d'Albuixech

Tipus de document
:   Anunci

Informació pública del nomenament de María José Gil Muñoz com a funcionària de carrera. [2000/Q8052]
  
Mitjançant la Resolució de l'Alcaldia, de data 25 de setembre de 2000, s'ha nomenat funcionària de carrera de l'Ajuntament d'Albuixech, que pertany a l'escala d'administració especial, subescala de serveis especials, classe policia local, nivell C, de la plantilla d'aquest ajuntament, a la persona següent:
  
María José Gil Muñoz, amb el document nacional d'identitat número 51386150M.
Diari Oficial de la Generalitat Valenciana


Sumari del DOGV 3810, del 08-08-2000 (2000/6478)

RESOLUCIÓ de 19 de maig de 2000, de la Universitat Politècnica de València, per la qual es nomena el senyor Alberto San-Bautista Primo professor titular d'escola universitària de l'àrea de coneixement Producció Vegetal, adscrita al Departament de Producció Vegetal.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3810

Data del DOGV
:   08-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6478


Organisme emissor
:   Universitat Politècnica de València

Tipus de document
:   Resolució

RESOLUCIÓ de 19 de maig de 2000, de la Universitat Politècnica de València, per la qual es nomena el senyor Alberto San-Bautista Primo professor titular d'escola universitària de l'àrea de coneixement Producció Vegetal, adscrita al Departament de Producció Vegetal. [2000/Q6478]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999, d'aquesta universitat, plaça número 139/1999, codi 1298, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Alberto San-Bautista Primo, amb el document nacional d'identitat número 56954357, professor titular d'escola universitària, de la Universitat Politècnica de València, de l'àrea de coneixement Producció Vegetal, adscrita al Departament de Producció Vegetal.
  
València, 19 de maig de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3777, del 22-06-2000 (2000/4521)

Informació pública de l'expedient per a l'homologació de l'escut heràldic i la bandera de l'Ajuntament de Palma de Gandia.
--------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4521


Organisme emissor
:   Ajuntament de Palma de Gandía

Tipus de document
:   Anunci

Informació pública de l'expedient per a l'homologació de l'escut heràldic i la bandera de l'Ajuntament de Palma de Gandia. [2000/A4521]
  
El Ple d'aquest ajuntament, en la sessió d'11 de novembre de 1999, va acordar incoar l'expedient per a l'homologació de l'escut heràldic i la bandera d'aquesta entitat.
  
L'expedient restarà exposat al públic durant el termini d'un mes als efectes establits en l'article 14 del Decret de 21 de juny de 1994, de la Conselleria d'Administració Pública.
  
Cosa que es fa pública perquè totes les persones interessades en prenguen coneixement.
  
Palma de Gandia, 18 de maig de 2000.- L'alcalde: Juan Sapena Piera.
Diari Oficial de la Generalitat Valenciana


Sumari del DOGV 3795, del 18-07-2000 (2000/5714)

RESOLUCIÓ de 28 de juny de 2000, del conseller d'Economia, Hisenda i Ocupació, per la qual es concedeixen tres beques per a postgraduats.
-----------------------------------------------------------------------------------------------------------------------------------------

### Dades del document

Número de DOGV
:   3795

Data del DOGV
:   18-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5714


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 28 de juny de 2000, del conseller d'Economia, Hisenda i Ocupació, per la qual es concedeixen tres beques per a postgraduats. [2000/X5714]
  
Per Ordre de 2 de març de 2000, del conseller d'Economia i Hisenda (DOGV núm. 3.722, de data 3 d'abril de 2000), es convocaren tres beques.
  
En les bases de la convocatòria que en regulaven la concessió, s'establia que es podria constituir una borsa de reserva prioritzada, en funció de la puntuació obtinguda, per a cobrir les vacants que pogueren produir-se per renuncia o abandó i, si és el cas, per a la concessió de noves beques, si en el present exercici es produeix ampliació de la dotació pressupostària destinada a aquest fi.
  
Valorats els currículums i expedients acadèmics aportats pels candidats, i realitzades les corresponents proves al personal seleccionat per la comissió avaluadora constituïda a aquest efecte, segons el que disposa la base cinquena de l'ordre anteriorment esmentada, i vista la proposta realitzada per la comissió avaluadora, resolc:
  
1. Concedir tres beques per a postgraduats a la senyora Loreto Margaix Solsona amb DNI 32.784.784, el senyor Juan Andrés Costa Sanz amb DNI 22.461.165, i la senyora Silvia Moreno Arroya amb DNI 22.030.397, amb efectes d'1 de setembre de 2000.
  
2. Constituir una borsa de reserva prioritzada, segons el que disposa la base cinquena, paràgraf final, per a cobrir les vacants que puguen produir-se per renúncia o abandó i si és el cas per a la concessió de noves beques, integrada per:
  
- Senyor Manuel Nicomedes Cucala, DNI 86.075.625.
  
- Senyora Pilar Moreno García, DNI 59.729.654.
Diari Oficial de la Generalitat Valenciana


Sumari del DOGV 3685, del 10-02-2000 (2000/821)

RESOLUCIÓ de 21 de desembre de 1999, del Servei Territorial d’Indústria i Energia de la província de València, per la qual es fa públic l’atorgament del permís d’investigació denominat Santa Maria núm. 2.862, que afecta la província de València.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/821


Data del document
:   21-12-1999

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * Siete Aguas
    * Chiva
    * Chera
    * explotació minera
    * empresa privada

RESOLUCIÓ de 21 de desembre de 1999, del Servei Territorial d'Indústria i Energia de la província de València, per la qual es fa públic l'atorgament del permís d'investigació denominat Santa Maria núm. 2.862, que afecta la província de València. [2000/X821]
  
Amb data 21 de desembre de 1999, aquest Servei Territorial d'Indústria i Energia ha atorgat el permís d'investigació Santa Maria núm. 2.862 del qual s'indiquen el número, el nom, el mineral, les quadrícules i els termes municipals:
  
2.862 € Santa Maria - Secció C) - 58 € Siete Aguas, Chiva i Chera.
  
Cosa que es fa pública tot complint el que s'ha ordenat en l'article 78.2 de la vigent Llei de Mines, de 21 de juliol de 1973 (BOE núm. 176, de 24 de juliol de 1973) i en l'article 101 del Reglament General per al Règim de la Mineria, de 25 d'agost de 1978 (BOE núm. 295, d'11 de desembre de 1978).
Diari Oficial de la Generalitat Valenciana


Sumari del DOGV 3743, del 05-05-2000 (2000/3114)

Informació pública de la convocatòria de subvenció per al finançament de projectes de cooperació a països en vies de desenvolupament.
-------------------------------------------------------------------------------------------------------------------------------------

### Dades del document

Número de DOGV
:   3743

Data del DOGV
:   05-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3114


Data del document
:   16-03-2000

Organisme emissor
:   Ajuntament d'Ibi

Tipus de document
:   Anunci

Descriptors 

:   * Ibi
    * cooperació internacional
    * ajuda pública
    * ajuda al desenvolupament
    * suport econòmic
    * organització no governamental

Informació pública de la convocatòria de subvenció per al finançament de projectes de cooperació a països en vies de desenvolupament. [2000/Q3114]
  
La Comissió de Govern, en la sessió del dia 6 de març de 2000, va acordar anunciar la convocatòria d'ajudes de cooperació a països en vies de desenvolupament, que es regiran per les bases aprovades pel Ple de l'Ajuntament, amb data de 14 d'octubre de 1996, i publicades en el Butlletí Oficial de la Província d'Alacant, de data 6 de novembre de 1996, i en el Diari Oficial de la Generalitat Valenciana, de data 8 de novembre de 1996, i mitjançant la modificació acordada per l'Acord Plenari de data 25 de maig de 1998 i publicada en el Butlletí Oficial de la Província d'Alacant número 135, de data 16 de juny de 1998, i en el Diari Oficial de la Generalitat Valenciana número 3.293, de data 24 de juliol de 1998.
  
Mitjançant l'acord de la Comissió de Govern esmentada, les disposicions addicionals primera, segona i tercera que regeixen la convocatòria queden suprimides per no ser d'aplicació, ja que van ser aprovades per a una anualitat concreta.
  
Les sol·licituds es presentaran en aquest ajuntament en el termini dels 45 dies naturals següents a la data de publicació d'aquest anunci en el Diari Oficial de la Generalitat Valenciana.